నెదర్లాండ్స్
నెదర్లాండ్ ఐరోపా ఖండం ఉత్తర సరిహద్దులోని ఒక చిన్న దేశం. ఇది రెండు ఖండాలలో విస్తరించి ఉంది.నెదర్లాండ్స్ ఒక పాశ్చాత్య ఐరోపా దేశము. ఈ దేశాన్ని పూర్వం హాలెండ్ అని కుడా సంబోధించేవారు. నెదర్లాండ్స్ ఐరోపాలోని పల్లపు ప్రాంత దేశము. నెదర్లాండ్స్ దేశ రాజధాని నగరము ఆమ్‌స్టర్‌డ్యామ్. ఈ దేశ అధికార భాష డచ్చి భాష. నెదర్లాండ్స్ దేశ విస్తీర్ణము 41,526 చదరపు కిలోమీటర్లు. " కింగ్డం ఆఫ్ నెథర్లాండ్ " ఇది ప్రధాన భాగం. మిగిలిన మూడు కరీబియన్ ద్వీపాలు బొనైరె, సెయింట్ యుస్టేషియస్ మరియు సబా నెథర్లాండ్ కింగ్డంలో భాగంగా ఉన్నాయి.ఐరోపా భాగం నెదర్లాండ్స్ పన్నెండు భూభాగాలుగా విభజించ బడింది.దేశం తూర్పసరిహద్దులో జర్మనీ, దక్షిణసరిహద్దులో బెల్జియం మరియు వాయువ్య సరిహద్దులో నార్త్ సీ తీరంలో బెల్జియం యునైటెడ్ కింగ్డం మరియు జర్మనీతో ఉత్తర సముద్రంలో సముద్ర సరిహద్దులను పంచుకుంది.
నెదర్లాండ్స్
2014 వింటర్ ఒలింపిక్సులో డచ్ స్పీడ్ స్కేటర్లు 12 ఈవెంట్లలో 8 లో విజయం సాధించారు. 36 పతకాలలో 23 పతకాలు సాధించారు. ఒలింపిక్ చరిత్రలో ఒకే క్రీడలో అత్యంత ఆధిపత్య ప్రదర్శన. టి.టి. అస్సెన్ సర్క్యూట్ వద్ద మోటార్ సైకిల్ రేసింగ్ సుదీర్ఘ చరిత్ర ఉంది. 1949 లో ప్రారంభమైన అస్సేన్ ప్రతి సంవత్సరం మోటార్‌సైకిల్ వరల్డ్ ఛాంపియన్షిప్ రౌండుకు వేదికగా ఉంది. ఇది 1954 లో డచ్ టి.టి. కోసం ఉద్దేశించబడింది. అంతకు ముందు ఈ క్రీడలు బహిరంగ రహదారులపై జరిగాయి.
ప్రస్తుతం ఫార్ములా వన్లో పాల్గొంటున్న లిమ్మెర్గర్ మాక్స్ వెర్‌స్టాపెన్, గ్రాండ్ ప్రిక్స్ గెలుచుకున్న తొలి డచ్మాన్‌గా గుర్తింపు పొందాడు. 1958 నుండి 1985 వరకు డచ్ గ్రాండ్ ప్రిక్సులో జండోవార్టు సముద్రతీర రిసార్టులో నిర్వహించబడింది. వాలీబాల్ జాతీయ పురుషుల బృందం విజయవంతంగా ఉంది. 1992 సమ్మర్ ఒలంపిక్సులో వెండి పతకం, నాలుగు సంవత్సరాల తరువాత అట్లాంటాలో బంగారు పతకాన్ని గెలుచుకుంది. 1995 లో యూరోపియన్ ఛాంపియన్షిప్పు, 2007 లో ప్రపంచ గ్రాండ్ ప్రిక్సులో మహిళల జాతీయ జట్టు అతిపెద్ద విజయాన్ని సాధించింది.